ইলেকট্রনিক পণ্যের শোরুমের এক ম্যনেজার নাম প্রকাশ না করার শর্তে বলেন, ধরুন ঢাকার এক ব্যবসায়ী গোয়াংজু থেকে এক হাজার পিস মেমোরি কার্ড পকেটে করে নিয়ে এলেন। প্রতি পিস কার্ডের দাম পড়ে ৫ টাকা করে সর্বোচ্চ। আর সেই কার্ডই ঢাকার বাজারে বিক্রি হচ্ছে দুই থেকে আড়াই শ টাকায়। এতে ক্ষতি হচ্ছে প্রথমত সরকারের, কারণ এতে শুল্ক মিলছে না। দ্বিতীয়ত ক্ষতি হচ্ছে ভোক্তার, যিনি অনেকগুণ বেশি দাম দিয়ে নিম্নমানের নকল পণ্য কিনছেন। তার ভাষায় এটা কোনো ব্যবসার মধ্যেই পড়ে না। এটা এক ধরনের নৈরাজ্য।